text: Au tens Noé et an tens Moysant,
   An tens David cui Dius par ama tant,
   Bons fut li siécles, n’arons mais si vaillant.
   Vieus est et frailes, tot s’en va defalant:
   Ne portent foit as péres li enfant,
   Et li filleul vont lor parins boisant,
   Li justichier le loi Din malmenant,
   Et li signor lor molliers ahontant.
   Goie et leeche va tote defalant:
   Soz chiel n’est hom ki de l’avoir ait tant
   PageV01P280
   Ne se redote dou tens a en avant.
   Pries est li fins par le mien eschiant.
   En l’honor Diu le glorios poissant,
   Ki nos crea trestos a son semblant,
   Vous vuel conter un exemple mout grant
   D’un saintisme home et d’un sien cier enfant.
  